Mintea mi se revoltă la stagnare.
Dă-mi probleme, dă-mi de lucru, dă-mi...
cea mai confuză criptogramă, sau cea mai complexă analiză,
şi sunt în elementul meu.
Mă pot lipsi de vechi dorinţe şi vechi obiceiuri, dar...
detest rutina prostească a existenţei.
A fost drăguţ ce-ai spus în seara asta.
Da, era o realitate.
Totul e nou pentru mine, dar mă ajută, ştii?
Aşa e. Adunările sunt importante,
mai ales la început, deci...
- Dacă ai nevoie de un sponsor... - Nu, sunt aranjat, mersi.
Scuze, dar trebuie să întreb. MansardaCreierului e al tău?
- Pardon? - Blogul?
Sau Tumblr ori cum li se mai spune?
Un amic m-a îndreptat spre el.
Erau sfaturi acolo, gânduri despre recuperare.
Tipul care-l deţine e anonim,
dar la modul cum scrie seamănă cu tine.
- "Mansarda Creierului"? - Un singur cuvânt.
Dacă nu eşti tu, ar trebui să-l vezi.
Unele dintre citate...
Chiar cred că-ţi vorbesc.
Căpitane?
Victima e Alec Flynn.
NYPD, 7 ani de meserie.
Acum 3 săptămâni, s-a transferat la Poliţia Autostrăzii.
Înainte de asta, a fost desemnat
la Centrul de Antrenament de pe Rodman's Neck.
Din câte ne dăm seama de pe înregistrarea camerei din maşină
a fost încolţit.
Un trăgător mascat a venit prin spatele lui, a tras,
şi apoi a plecat într-o maşină condusă de un complice.
Flynn n-a avut nici măcar timp să scoată arma.
Ceva suspecţi?
I-am dat un telefon locotenentului său,
dar dacă nu e cineva pe care l-a oprit...
Crezi că se poate să fi fost ceva la întâmplare?
N-ar fi prima oară când un psihopat se decide să atace un poliţist.
Inutil să spun, e un caz la care lucrează toată lumea.
Căpitane?
Avem o urmă proaspătă, un bocanc mărimea 46.
Ăsta nu e al lui Flynn.
Dacă te uiţi atent, sunt fibre în unele striuri.
Se puteau transfera de pe bocancul ucigaşului.
Scuzaţi-mă!
O să...
O să scot arma poliţistului Flynn.
Aşa că nu vă alarmaţi.
Ce este?
Alea sunt alice pentru o armă cu aer comprimat.
Aţi spus că poliţistul Flynn n-a avut timp să-şi scoată arma.
Dacă o făcea, ar fi fost complet inutilă,
pentru că e înarmat cu un pistol de jucărie.
Sezonul 3, Episodul 8 == SFÂRŞITUL TUREI ==
Traducerea şi adaptarea Little Badger
== Thanks goes to elderman == elder_man
Maşina n-are plăcuţe de înmatriculare.
E furată, pariez.
Nu poţi vedea nici şoferul.
E timpul pentru ultimul apel.
Centrala către poliţistul 73199.
Poliţist Alec Flynn, te rog, răspunde.
Centrala către poliţistul 73199.
Poliţistul 73199, niciun răspuns.
Poliţist 73199,
Alec Flynn, e Sfârşitul Turei.
S-a dus acasă pentru ultima oară.
La recepţie sunt banderole de doliu, dacă are nevoie cineva.
Unitatea de Ceremonii acceptă înscrieri
în Garda de Onoare a sicriului poliţistului Flynn
şi maşini cu girofar la casa lui.
Vor fi funeralii de inspector,
data şi ora vor fi anunţate. Întrebări?
Până când nu ştim că nu e cineva acolo care vânează poliţişti,
acţionăm cu atenţie.
Nimeni nu lucrează singur, şi fără prostii vitejeşti.
Dar să fiţi siguri. Vom prinde persoana care a făcut asta.
Pe loc repaus.
Marcus va merge să vorbească cu soţia, dacă vrea unul din voi să-l însoţească.
- E suspectă? - E soţia.
Trebuie să-i punem întrebări, dar o vom lua cu uşurelul.
Merg cu tine. Voi staţi şi revedeţi înregistrarea.
Suspectul are aproximativ 1,88 metri,
86 kg, e dreptaci,
şi foarte confortabil cu armele de foc.
Ştiu. Şi eu am văzut înregistrarea,
Deci ai observat că trăgătorul nu s-a atins de pistolul lui Flynn.
Nimeni nu s-a atins de cadavru până după venirea poliţiei.
Înseamnă că arma de foc a fost înlocuită înaintea atacului.
Cineva n-a vrut ca poliţistul Flynn să se poată proteja.
Din păcate, cel mai probabil interval orar
pentru schimbare e şi el foarte neliniştitor.
Aşa cum ştim, mulţi ofiţeri în uniformă
îşi păstrează pistoalele de serviciu în vestiare când nu sunt la datorie,
sugerând că oamenii cu cel mai uşor acces
la pistolul ofiţerului Flynn erau colegii lui poliţişti.
Da.
Ţi-am luat-o şi cu asta înainte.
Alec a fost partenerul meu.
A fost,
dar acum 18 luni,
ai trecut pe roşu şi ţi-ai distrus maşina cu girofar.
Flynn s-a rănit la gât şi la spate.
Răspundeam la un apel.
Şoferul maşinii care te-a lovit a dat în judecată departamentul,
şi, la anchetă, Flynn a depus mărturie contra ta.
Propriul tău partener.
Nu i-am schimbat arma, şi sunt al naibii de sigur că nu l-am omorât.
Trebuie să fi fost foarte furios pe el că nu te-a sprijinit.
Eraţi, la urma urmei, fraţi de arme.
Poate nu l-ai mai privit ca pe un poliţist adevărat.
Poate nu mai era potrivit să poarte o armă adevărată.
Poate n-am ajuns detectiv, dar ştiu cum merge treaba, bine?
Tu încerci să mă faci să vorbesc, tu o să mă faci să transpir.
Reprezentantul sindical mi-a mai spus una,
când nu l-am lăsat să-mi trimită un avocat,
dar i-am spus, "Lasă-i să mă facă să transpir."
Cu cât vă puneţi mai repede întrebările, eu sunt exonerat.
În momentul când s-a tras, erai...
La "Abe's", jucam darts. Ăsta e un bar de poliţişti.
Am 25 de poliţişti care vor garanta pentru mine.
Ai fi putut schimba pistolul oricând.
Să fi plătit pe cineva.
Flynn lucra în Patrula 7, pe Fleetwod, nu?
Verificaţi-vă dosarele.
Scoateţi filmările de securitate.
N-am mai pus piciorul în clădirea aia de ani întregi.
Mai aveţi şi alte întrebări sau nu?
Te grăbeşti, dle ofiţer?
Cu tot respectul, căpitane, da. Mă grăbesc.
Am avut problemele mele cu Flynn,
dar a fost poliţist, şi nu vreau ca cineva să gândească
ce gândeşti tu acum.
Vreau să pot merge la înmormântarea lui.
Vreau să-mi pot prezenta condoleanţele soţiei sale.
Aşa că, vă rog, spuneţi ce aveţi de spus.
Nu sunt omul vostru.
Ultimii ani au fost duri pentru Alec.
Era activ, mergea mult la sală.
A jucat în echipa de fotbal a departamentului.
Apoi, după accident...
a urât terapia fizică.
Şi să lucreze la poligonul de pe Rodman's Neck...
Spunea că nu se mai simte ca un poliţist adevărat.
Revenirea la datorie, ăsta a fost un lucru mare pentru el.
A fost foarte mândru.
Am observat că v-aţi schimbat recent încuietorile.
Mi-am pierdut cheile.
Ţi-ai pierdut şi televizorul?
- Inelul de logodnă, verigheta? - Ce e asta?
Înainte să lucrez pentru poliţie am fost companion.
Am lucrat cu foşti dependenţi.
Am fost în case ca asta.
Am vorbit cu soţi ca tine.
Fotografiile de pe etajeră...
Alec a pierdut mult în greutate de la accident.
Multă masă musculară.
Poate n-a mai putut face exerciţii ca înainte, sau...
Poate a fost altceva.
Doctorul i-a dat oxicodonă pentru durere.
A devenit dependent.
L-ai dat afară?
Fura lucruri, le schimba pentru mai multe pastile.
A trebuit s-o fac.
Dnă Flynn,
ai ceva de-a face cu ce s-a întâmplat azi-noapte?
Alec a venit la mine acum câteva săptămâni.
A spus că era curat.
Că nu fusese uşor, dar renunţase la pastile.
Am început să vedem un terapeut.
Chiar i-am dat chei de la noile încuietori,
să le poată folosi când voia să vină acasă.
Alec al meu se întorsese.
E cineva cu care ar fi putut avea probleme?
Un vânzător de droguri, poate?
O dată am văzut un sms, înainte să ştiu ce se petrece.
A fost ciudat, numai numere.
"100", apoi "4", apoi "1000".
100 de pastile pentru 1000 de dolari.
Îţi aminteşti cine l-a trimis?
Expeditorul era doar un alt număr.
Scria "6".
Nu cred că a avut treabă cu ce s-a întâmplat azi-noapte.
Departamentul o să mai verifice,
să se asigure că n-a semnat recent un cec pentru un potenţial asasin.
Dar nu cred.
Sunt mai interesat să-l găsesc pe "Şase" ăsta.
Ăsta e acelaşi tip de armă care era în tocul lui Flynn, nu?
Da. Îmi amintesc că cele aşa realiste
au fost interzise în New York acum multă vreme.
Da. În 1998.
Dar încă le mai poţi cumpăra în New Jersey.
Ştii ceva? Tu verifică-l pe "6",
eu sun pe la magazine să vedem
dacă cineva îşi aminteşte să fi vândut marca asta.
Poate avem noroc,
şi-l găsim pe tipul care a lăsat-o asupra lui Flynn.
Sherlock?
Sunt în birou.
Cred că am găsit ceva.
Îmi făceam de lucru cu softurile tale.
Încercam să măresc calitatea înregistrării.
M-am gândit că dacă aş putea da zoom pe ochii trăgătorului,
i-aş putea determina culoarea.
Dar era atât de întuneric, iar rezoluţia era atât de proastă.
Doar că...
Vezi? Ochiul stâng?
Vezi cum reflectă lumina?
E sticlă.
Bărbatul care l-a ucis pe Flynn are 1,88 metri, 88 kg,
şi are un ochi de sticlă.
Ar trebui să ne ajute să limităm candidaţii, nu?
Credeam că vei fi fericit.
Sunt. Dar sunt dezamăgit că nu am văzut eu sticla.
Nu pot face şi eu o descoperire din când în când?
- Normal că poţi. - Atunci care e problema?
"Vezi, dar nu observi."
"Distincţia e clară."
"E mai mult prostie decât curaj"
"să refuzi să recunoşti pericolul când se apropie de tine."
Ce-s toate astea?
Sunt eu, Kitty.
Nu ştiam că-ţi plac păsările.
Blogul nu e al meu, dar citatele sunt.
Poate nu sunt citat, dar sunt luate din lucruri spuse la întâlniri.
Cineva scrie ce spui şi le postează aici?
Asta e împotriva regulilor, nu?
Se pare că intenţia hoţului e de a ajuta alţi dependenţi.
Ei cred că lucrurile pe care le-am spus
pot fi aplicate altor doritori de abstinenţă.
Sprijin principiul, dar nu şi practica asta.
Anonimatul e baza de temelie a programului.
Poţi fi citat cu uşurinţă.
Puterea de a cita acoperă lipsa gândului original.
Tocmai ai făcut-o din nou.
O să aranjez problema.
Voi găsi persoana care o face, şi o să-i spun să înceteze.
Nu, n-o vei face.
A fost ucis un poliţist. Nu poţi fi distras.
Eu sunt doar protejata. Rezolv eu problema.
Watson?
Am găsit ceva ce trebuie să vezi. Pot veni acolo?
Am sunat la câteva magazine din New Jersey
care vând arme cu aer comprimat.
Nimeni nu-şi aminteşte ceva clar
de vânzarea unei arme care a ajuns în tocul lui Flynn,
dar toţi mi-au dat înregistrările camerelor din ultimele câteva luni.
Trebuie să fie sute de ore.
Mii. Am avut noroc.
Am găsit ce căutam din prima încercare.
Ăsta e bărbatul despre care crezi că a cumpărat arma?
Da. Şi asta e problema.
- Ăla e poliţistul Flynn. - Ucigaşul n-a înlocuit arma.
A făcut-o singur.
N-are nicio noimă.
De ce şi-ar înlocui Flynn propria armă cu o jucărie?
După cum ştii, nu e neobişnuit pentru dependenţii de opiacee
să cheltuie mii de dolari pe săptămână pentru pastile.
Sau, în mare, salariul săptămânal al unui ofiţer de patrulă din NYPD.
Flynn a vândut tot ce avea să-şi alimenteze dependenţa.
Bijuteriile soţiei sale, televizorul, calculatorul...
Credem că, într-un final, a ajuns într-un punct
unde singura sa posesie de valoare era pistolul lui de serviciu.
Îşi vinde Glock-ul, apoi devine abstinent.
E rechemat la datorie, dar nu mai are arma din dotare,
nici bani să cumpere una.
Îşi cumpără o copie să pară că e înarmat,
şi se roagă să nu fie nevoit s-o folosească?
Oricât de înfiorător ar suna scenariul ăla,
credem că evenimentele reale sunt şi mai rele.
Când l-am găsit pe Flynn cumpărând o armă falsă
chiar pe prima casetă verificată, am crezut că era norocul.
Numai că eu nu cred în noroc.
O căutare mai minuţioasă mi-a arătat că a cumpărat
mai mult de 24 de replici de la diferite magazine
de-a lungul a câteva săptămâni.
N-a avut nicio noimă, până când ne-am amintit
unde lucra cât făcea treburi mai uşoare.
Rodman's Neck.
La armurerie.
Ar fi avut acces la sute de arme.
Niciun poliţist nu vrea să moară,
dar ştiu că dacă se întâmplă la datorie,
departamentul va avea grijă de ei.
Înmormântare de inspector, onoruri complete,
mii de poliţişti pe străzi.
O să cer un inventar complet.
Dacă aveţi dreptate, Flynn a fost un trădător.
Ne-a pus armele în mâinile infractorilor.
Şi probabil unul din asociaţii lui l-a omorât.
Funeraliile vor fi anulate.
Indiferent de situaţie,
poliţistul Flynn e victima unei omucideri.
Te ţinem la curent cu căutarea omului cu un singur ochi.
Să sperăm că nu e şi el poliţist.
Nu înţeleg.
Ce au păsările de-a face
- cu a sta departe de droguri? - N-am idee.
De-asta te-am contactat.
Vreau să aflu cine se ocupă de pagina asta.
Ştiu că te ocupi de tururi de urmărit păsări aici.
Din câte-mi dau seama, aici au fost făcute majoritatea pozelor.
Asta e drăguţă.
Pitulice de Kentucky. Nu vezi prea multe ca asta.
- Vreo bănuială cine a făcut-o? - Majoritatea sunt păsări comune.
Când apar păsări rare, toată lumea se înghesuie să facă poze.
Nimic pentru a îngusta căutarea la un loc anume şi o dată?
Nu.
Aşteaptă!
Asta.
Quiscalus quiscula.
O invazie de păsărele negre.
Astea sunt păsărele negre.
Se adună în grupuri atât de mari doar când migrează.
Un stol aşa mare stă într-un loc doar o zi sau două.
Astea trebuie să fi fost făcute la nord de hangarul pentru bărci
pe 17 sau 18 septembrie.
Îţi aminteşti să fi văzut pe cineva făcând poze?
Orice pasionat de păsări din New York ajunge aici la un moment dat.
Toţi fac poze.
Şi eu am făcut câteva.
Scuze că nu te-am putut ajuta mai mult.
Am vreo şansă să mă uit la pozele tale?
Unde ai fost?
Am făcut un comision.
Tu şi Watson aţi mers să vorbiţi cu căpitanul.
Nu mai era nimic de văzut pe filmarea camerei de la bord.
Watson a propus o diviziune a muncii cât eram la secţie.
Ea şi detectivul Bell vor încerca să-l identifice
pe bărbatul cu ochi de sticlă.
Noi doi vom căuta un vânzător pe o stradă care include "6".
Vânzătorul lui Flynn.
El şi trăgătorul ar putea fi una şi aceeaşi persoană.
Apropo, aveai dreptate cu armureria de la Rodman's Neck.
Căpitanul Gregson a confirmat că nu mai puţin de 30 de arme
au fost înlocuite cu falsuri.
- Speram să mă înşel. - Şi eu la fel.
Dar ştiu din experienţă că, dacă cineva are nevoie de o doză,
etica şi logica sunt un obstacol mic.
Da, păi...
apropo de experienţa ta...
Sunt destul de sigură că astea au fost făcute
în aceeaşi zi cu una din pozele de pe site-ul MansardaCreierului.
Asta e ideea ta de a nu-mi distrage atenţia?
Şi eu sunt membra grupului, ţii mine?
Am decis că nu-mi place ce face ăsta pe MansardaCreierului,
mai ales dacă te deranjează.
Mă gândeam să arunci o privire, să vezi dacă recunoşti pe cineva.
Deci?
- Deci, ce? - Pare cineva familiar?
Să presupunem că da.
El sau ea poate nu mi-au protejat anonimatul,
dar eu n-am să fac la fel cu ea sau cu el.
Dacă trebuie luate măsuri, o voi face chiar eu.
Dar am...
O să le iau chiar eu.
Detectivul Bell ne invită la o informare a ATF-ului.
Crede că l-au identificat pe bărbatul cu un ochi.
Niko Buros. E traficant de arme.
Operează în marele New York.
Şi-a pierdut ochiul stâng
într-un schimb de focuri cu un rival, acum câţiva ani.
Înălţimea şi greutatea se potrivesc.
Dat fiind ce-aţi descoperit despre poliţistul ucis,
am ajuns să cred că e omul nostru.
Buros cumpără arme în State, apoi le vinde cartelului Zeta în Mexic.
Mai exact, unei celule care acţionează în Veracruz.
Buros le furnizează arme şi, în schimb,
ei îi furnizează droguri, pe care el le vinde în SUA.
Deci exportă violenţă şi importă suferinţă.
Tipul are o mare credibilitate pe stradă.
Şi-o menţine făcându-şi singur munca murdară.
ATF şi DEA îl urmăresc de ani întregi.
Luna trecută, am crezut că l-am prins.
Am primit un pont că acţiona dintr-un depozit în Queens.
Am făcut un raid, am capturat aproape o mie de arme,
i-am arestat din oameni.
Din păcate, niciunul nu vorbeşte.
Şi nu e nicio probă care să-l lege pe Buros de locul ăla.
Crezi că Flynn îi vindea lui Buros armele şterpelite.
Omul ăsta vinde en-gros.
De ce şi-ar bate capul cu 30 de pistoale?
Poliţistul ucis, Flynn, a fost dependent de droguri, nu?
Buros le-ar fi cumpărat pe o nimica toată.
Tot ce ştiu e că ancheta voastră e cea mai bună şansă a noastră
de a-l lega de ceva care chiar să ţină, deci...
Tot ce aveţi nevoie, ATF-ul e la dispoziţia voastră.
Flynn avea nevoie de bani să-şi cumpere pastile.
După ce şi-a vândut toate bunurile,
a început să se folosească de armureria de la Rodman's Neck,
vânzându-i lui Buros ce fura.
Doar că, a devenit abstinent.
Şi apoi i-a spus lui Buros că înţelegerea a căzut.
Buros îl omoară de furie.
Sau ca să scape de orice urmă.
Are noimă, dar nu ne ajută să-l localizăm pe Buros.
"6". Vânzătorul lui Flynn.
El e cea mai probabilă legătură
dintre un traficant de arme şi un poliţist drogat, nu-i aşa?
Păcat că Şase e un nume pe care nimeni nu pare să-l recunoască.
Vom continua căutările.
Buros e dat în urmărire,
şi sunt patrule în zonele pe care le frecventa.
Cine ştie? Poate avem noroc.
O jumătate de cafea, bine?
Ultima oară, am stat treaz toată noaptea.
Scuză-mă. Dle poliţist?
Suntem siguri că a fost Buros?
Balistica preliminară spune că a fost aceeaşi armă.
Am luat şi o amprentă parţială de pe unul din tuburi.
Şi, ca o măsură suplimentară,
criminaliştii au mai găsit câteva fire albe,
exact ca cele din amprenta de bocanc de la locul uciderii lui Flynn.
Laboratorul spune că e fibră de poliester, ca cele găsite
în pernele hipoalergenice, animalele împăiate, căptuşeala hainelor de iarnă.
Ştim că e el. Dar nu ştim de ce face asta.
Poate e aşa cum ai spus aseară.
Declară război departamentului.
Nu, cred că agentul ATF avea dreptate.
Buros cumpăra armele lui Flynn, apoi ceva a mers prost între ei.
Te întrebi dacă poliţistul Hatem avea ceva de-a face cu asta.
După tot ce s-a întâmplat în ultimele zile,
trebuie măcar să luăm în calcul asta.
Dacă a fost implicat, departamentul e ocupat să pregătească
alte funeralii de inspector pentru un alt poliţist corupt.
Evident, trebuie să-l găsim pe Buros.
Dar pregătirile de funeralii nu ne ajută.
Toată lumea face iar echipă,
supravegherea a revenit. Suntem foarte puţini.
Măcar familia presează pentru o înmormântare rapidă.
Dacă vrei, te pot ajuta să găseşti o legătură între Hatem şi Flynn.
Presupunând că există una.
Pentru binele familiei lui Hatem, sper să nu existe.
Daren?
Salut! Mă întrebam dacă putem avea o discuţie?
Eşti Sherlock, nu-i aşa?
De obicei vii la întâlnirile târzii.
Da, când mă pocneşte cheful, vin şi la una ca asta.
Îmi amintesc că te-am văzut aici de câteva ori.
Da... Probabil ar trebui să intrăm, înainte să se termine gogoşile.
"Mansarda Creierului".
Ceva ce o dată am împărtăşit grupului.
Teoria mea personală despre cum creierul e ca o mansardă.
N-ar trebui umplută de lucruri inutile.
Dacă mă ajută memoria, spuneam cum a avut de-a face cu abstinenţa mea,
şi cum temerile şi eşecurile mele erau lucruri de pus deoparte.
- Aş vrea s-o închizi. - Ce să închid?
Pagina pe care o întreţii.
Cea pe care ai umplut-o cu gândurile mele.
Tu eşti diferit.
Înţelegi asta, nu?
Lucrurile pe care le spui aici...
Ai un mod de a privi lucrurile...
Sunt dependent de droguri, Daren.
Gândurile mele legate de abstinenţă n-au nimic remarcabil.
Acum câteva luni, am fost foarte aproape să mă droghez.
Mama tocmai murise, şi-mi tot spuneam că am nevoie de asta.
Că de data asta o merit.
Dar după aceea, din senin,
mi-am amintit ceva ce-ai spus despre a rămâne abstinent.
"Niciodată nu trebuie să fac excepţii."
"O excepţie încalcă regula."
Şi apoi am început să-mi amintesc alte lucruri pe care le-ai spus,
şi... nu ştiu... n-am mai avut nevoie de droguri.
Puteam vedea cu claritate, mulţumită ţie.
Apreciez asta.
Dar totuşi...
Nu sunt doar eu. Oamenii intră zilnic pe MansardaCreierului.
Lasă comentarii. Îi ajută.
- Tot aş vrea să-l închizi, Daren. - De ce?
Întâlnirile au fost foarte dificile pentru mine la început.
Nu sunt un om dispus să-mi împărtăşesc secretele.
Am fost foarte, foarte sceptic că, ceea spuneam aici, va rămâne aici.
Dar, de-a lungul timpului, am văzut ce folositor putea fi.
Am devenit mai confortabil.
Şi m-am simţit mai bine.
Am nevoie de asta, Daren.
De anonimat.
Trebuie să ştiu că acele camere sunt un seif.
Fără asta,
mi-e teamă că nu voi mai putea participa la întâlniri.
Fără întâlniri...
MansardaCreierului poate ajuta oamenii.
Îl păstrez.
- Soţia ta ştie de aventură? - Poftim?
De aventură. Ştiu de ea. Ea ştie?
Poate-ţi aminteşti din ce-am spus că sunt un fin observator.
În fapt, când sunt în locuri d-astea sfinte,
îmi alterez deliberat calităţile,
ca să nu violez intimitatea tovarăşilor mei.
Nu mi se pare corect.
Să ştiu mai multe decât au ales să spună voluntar.
N-am o aventură.
Judecând după îmbujorarea chipului tău şi mirosul
respiraţiei tale, ai luat Sildenafil, un medicament anti-impotenţă
undeva în ultimele 2 ore.
Iritaţia de pe inelar indică
că ţi-ai scos şi apoi ai înlocuit verigheta în acelaşi interval orar.
Pot detecta şi mirosul a două parfumuri pe pielea ta.
Spune-mi, Daren, dacă ar fi să vin la tine acasă sau la slujbă,
câte alte schelete s-ar mai rostogoli din dulapul tău?
Nu-mi pasă de aventura ta.
Îmi pasă de abstinenţa ta.
Şi depind de fiecare membru al grupului, inclusiv de tine,
să am grijă de a mea.
Ne pare rău să auzim de nepotul tău.
Mi se face rău.
Casey a fost un băiat foarte bun.
Ne-a făcut mândri pe toţi.
Spre deosebire de gunoiul ăla care a fost împuşcat.
- Flynn. - L-ai cunoscut?
Câteva luni a stat la birou în clădirea principală.
Nu l-am văzut prea mult, dar...
evident şi-a petrecut ceva timp aici.
Eu am făcut inventarul ieri.
Am găsit toate falsurile pe care le-a lăsat.
De fapt, armele sunt motivul pentru care suntem aici.
Presa nu ştie, dar anchetăm posibilitatea
ca Flynn să fi fost ucis de omul căruia i le vindea.
Nu înţeleg.
De ce-ar veni tipul ăsta după...? Credeţi că şi Casey era implicat?
Flynn a lucrat aici.
Tu eşti unchiul celei de-a doua victime.
Ticăloşilor!
Nepotul meu e mort.
Lumea surorii mele tocmai a luat sfârşit.
Şi voi veniţi aici şi aruncaţi cu acuzaţii?
Poate şi eu sunt corupt.
L-am ajutat pe Flynn să jefuiască locul ăsta,
şi apoi, fără niciun motiv, l-am atras şi pe Casey.
Nimeni nu te acuză de nimic, dar eşti
singura legătură pe care am găsit-o între cele două victime.
Vrem doar să ştim dacă se cunoşteau.
Nu se cunoşteau. Nu există nicio legătură.
Încercăm să-l găsim pe cel care a omorât doi poliţişti.
Tu încerci să-l găseşti pe cel care a omorât un poliţist.
Pe Casey.
Scuzaţi-mă, vă rog.
Am multă treabă.
Mâine merg la o înmormântare.
Ce faci?
N-am avut mai mult noroc ca tine
să găsesc o legătură între Hatem şi Flynn.
Am verificat relaţiile familiale, reţelele sociale.
Am apelat chiar şi la nişte asociaţi să rezolv problema, fără niciun rezultat.
Acum fac propria mea versiune de Kyudo.
Artele marţiale cunoscute drept Calea Arcului.
Obiectivul e să atingi "mushin"...
o stare de spirit în care ţinta şi arcaşul devin una.
N-am nici săgeată, şi nici arc,
aşa că mă folosesc de sarbacană să stabilesc o breşă mentală
între mine şi puzzle.
Din câte-mi dau seama,
tot ce-a spus unchiul lui Hatem era adevărat.
Provine dinte-o familie de poliţişti, n-are duşmani, n-are cazier.
Dar Buros nu se poate să-l fi ales la întâmplare.
E destul de greu de imaginat.
Măcar de data asta departamentul poate continua cu funeraliile.
Ar fi fost destul de scandalos
dacă trebuiau să anuleze două într-o săptămână.
Doi nu e numărul care mă preocupă.
Încă cred că misteriosul Şase e puntea dintre Flynn şi Buros.
Din păcate, niciun traficant din zona New York
nu pare să folosească numele Şase. E frustrant.
Cum ţi-e starea de spirit?
Pot merge să-mi iau ochelarii fără a fi împuşcată?
- Ai fost la întâlnire dimineaţă? - Da.
Prietenul nostru era acolo?
Anonimatul, Kitty... Chiar trebuie să ai grijă.
Watson, dacă se poate...
Alec a jucat fotbal toată viaţa. În liceu, în colegiu.
Unde baţi?
Jucătorii îşi strigă uneori coechipierii după numere.
Dacă "Şase" nu e deloc un nume de stradă?
Dle Riggs.
Scuze că v-am făcut să aşteptaţi.
Ne îndreptam spre o înmormântare când am aflat că ai fost localizat.
Scrie aici că ai fost oprit cu vreo 500 de pastile de oxicodonă în maşină.
- Nu e bine, Charlie. - Cum i-am spus şi primului tip...
Le păstrai pentru un prieten. Ştim.
Uite care-i chestia. Avem nevoie de informaţii.
Dacă ne ajuţi, poate te putem ajuta şi noi.
Ascult.
Ai fost în liceu cu Alec Flynn?
N-aţi jucat fotbal împreună?
Erai jucătorul cu numărul 6?
- Şi? - Nu ştiu dacă ai auzit,
dar amicul tău Alec a fost împuşcat săptămâna asta.
Credem că trăgătorul e un tip pe nume Buros.
Ai vândut droguri în liceu.
În 2002 ai fost exmatriculat, aşa că ai trecut
de la a vinde adolescenţilor la a vinde adulţilor.
Într-un final, Alec a fost unul din ei.
Avea nevoie de pastile să-şi alimenteze dependenţa.
Dar era poliţist, aşa că nu putea merge la orice traficant.
A mers la primul pe care l-a cunoscut... tu.
Vrem să ştim cum s-a încurcat cu Buros.
Alec scăpase de sub control, bine?
Dependenţa îl costa şi 2000 de dolari pe săptămână.
Şi alea erau preţuri ca între prieteni.
Într-o zi, mi-a oferit arma lui din poliţie.
A spus că valoarea de stradă e de 1000 de dolari, aşa că am luat-o.
Am contactat prietenul unui prieten care-l ştia pe Niko.
Mi-a spus că-mi cumpără toate armele pe care pot pune mâna.
I-am spus lui Alec.
- Şi a preluat el de acolo. - De ce l-a executat pe Alec?
Acum câteva săptămâni, Niko a cerut o întâlnire cu el.
A spus că ATF-ul îi capturase una din ascunzători.
Voia mai multe arme.
Dar Alec i-a spus că terminase. Că era abstinent.
Nu mai făcea afaceri.
Niko era nervos.
Şi nu doar pe Alec.
Zilele următoare am încercat să găsesc moduri de a-i aduce arme.
Data următoare când l-am văzut, a spus că totul e în ordine.
Pur şi simplu?
A spus că găsise un mod de a da o lovitură mare.
- Ce fel de lovitură? - Nu ştiu.
Dar a spus ceva ciudat... ceva de genul...
Că sunt şi alte moduri de a folosi un tip ca Alec.
Atunci l-am văzut ultima oară.
- Trimite oameni la armurerie. - Poftim?
Ştiu de ce Buros i-a omorât pe Flynn şi Hatem.
Fiecare crimă trebuia să faciliteze un jaf.
- De ce anume? - De arme.
Trebuie să fi aflat din afacerile lui cu Flynn
că acolo sunt arme de milioane de dolari,
şi s-a decis s-o jefuiască. Exista o singură problemă.
Incinta e permanent populată la greu de NYPD.
Avea nevoie de un mod de a-i scoate de acolo.
La funeralii de inspector.
Buros nu l-a omorât pe Flynn din răzbunare,
l-a omorât pentru înmormântare.
Ştia că vor fi mii de poliţişti prezenţi.
Mai clar, armureria ar fi nepăzită şi vulnerabilă.
Numai că, faptele lui Flynn au ieşit la iveală după moartea sa.
A căzut în dizgraţie, iar ceremonia i-a fost anulată.
Buros a mai omorât un poliţist cu legătură cu Rodman's Neck.
Funeraliile sale sunt pe cale să înceapă.
Jaful ar putea fi deja în desfăşurare.
Sună Unitatea de Urgenţe.
Spune-le că cineva le atacă armureria.
Sursele spun că hoţii au furat arme de peste 1 milion de dolari,
inclusiv arme cu lunetă, puşti de asalt,
şi chiar un aruncător de grenade.
Banda de hoţi e condusă de un bărbat pe nume...
Astea sunt aceleaşi ştiri ca mai devreme.
Te complaci în asta.
Îmi autoservesc o doză necesară de auto-incriminare.
Ar fi trebuit să fiu mai rapid în deducţiile mele.
Şi poate preveneam asta.
Corect. Pentru că e numai vina ta.
Dacă chestia cu MansardaCreierului încă te distrage, n-a trebui.
Am încercat să intru mai devreme. Nu mai e nimic acolo,
decât două cuvinte scrise cu litere mari:
"Îmi pare rău".
Mă gândeam că poate vrei din pizza cumpărată de Watson.
E ciudat, nu?
Să fi văzut ca pe un unicat într-o întâlnire.
Să ieşi în evidenţă.
E singura zonă din viaţa mea unde simt că fac parte din mulţime.
Putem s-o facem din nou, dacă eşti interesant.
Cred că am găsit ceva.
Vă amintiţi fibrele albe de poliester?
Au ajutat la confirmarea faptului că Buros a fost acolo,
dar laboratorul nu le-a identificat sursa.
Ar fi putut fi orice.
Un scaun de maşină, o pernă.
Ursuleţul lui preferat.
Ăsta e stocul capturat de ATF acum o lună din depozitul lui Buros.
Spuneţi-mi dacă vă sare ceva în ochi.
Cuţitele alea sunt ciudate.
Au o singură muchie ascuţită şi nu au vârfuri ascuţite.
Sunt cuţite de tapiserie.
Sunt folosite la tăierea spumei pentru protecţia mobilei.
Cred că de acolo au provenit fibrele alea.
Crezi că taie mobila să facă trafic cu arme.
Ai putea ascunde vreo două duzini de pistoale într-o canapea,
câteva mai mari,
înveleşti toată chestia în plastic şi trimiţi totul în sud.
Foarte bine, Watson.
Ai găsit ceva ce ATF-ul n-a găsit.
Întrebarea e, unde e Buros acum?
E deştept. Ştie că toţi poliţiştii din stat îl caută.
În locul lui, m-aş da la fund.
Aş ascunde armele, şi aş aştepta să se potolească lumea.
Presupui că poate aştepta.
O reporteră trecea în revistă mai devreme infracţiunile lui Buros.
A subliniat viteza mare cu care a împuşcat doi poliţişti.
Hatem a fost împuşcat la doar 48 de ore după Alec Flynn.
Dar poate nu intervalul orar contează.
Poate contează faptul că Hatem a fost ucis
la circa 90 de minute după anunţul anulării funeraliilor lui Flynn.
Ce are una de-a face cu alta?
După cum ai subliniat, Buros e căutat.
Uciderea a doi poliţişti în succesiune atât de rapidă era periculoasă.
Imprudentă.
- De ce şi-a asumat riscul? - Ce vrei să spui?
Crezi că are un fel de termen limită?
Ştim că o mare cantitate din armele sale a fost capturată
acum mai puţin de o lună.
Dacă făcuse deja aranjamente să le transporte?
Dacă clienţii lui nu-s genul de oameni pe care să-i faci să aştepte?
Un cartel de droguri din Veracruz, de exemplu.
A lăsat fibre la două locuri ale faptei separate.
E ca şi cum ar năpârli.
Suspectez că a lucrat din greu
să creeze ascunzători pentru armele NYPD.
Găurea perne dinainte să comită jaful.
Poate pentru că modul de transportare al armelor
are o oră de plecare foarte strictă.
Evident, nu le poate trimite în avioane mici.
Nu şi dacă le ascunde în canapele.
Şi un camion putea pleca când voia el.
Rămân navele cargo.
Găsirea dlui Buros ar putea fi la fel de simplă ca identitificarea
celui care pleacă spre Veracruz cu o încărcătură de mobilă?
CIOC CIOC
CINE-I ACOLO?
Nu mişca!
E o armă! Stai cu ochii pe mâinile lui!
Niko Buros, eşti arestat.
Sper că nu te superi pentru apelul de trezire.
Amicul tău, DeMarco,
cel care a dus armele în port în dimineaţa asta,
ne-a dat numărul tău după ce l-am arestat.
L-am folosit să te localizăm.
Cătuşele sunt prea strânse, omule.
Ai observat! Bun.
Îi aparţin lui Casey Hatem,
poliţistul pe care l-ai ucis serile trecute în Queens.
Obişnuieşte-te cu ele. O să le porţi mult.
De fiecare dată când vei fi transportat,
de fiecare dată când vei merge la tribunal, va fi cu tine.
Ar trebui să mă sperie?
Ar trebui să-ţi reamintească, Niko, ce-ai făcut.
Pe cine ai rănit.
Dar nu-ţi face griji. Dacă cătuşele nu dau roade,
vom găsi alte moduri.
Traducerea şi adaptarea Little Badger
== Thanks goes to elderman == elder_man
E greu...
...să te simţi singur.
Chiar şi când sunt înconjurată de familie, de prieteni.
Unii dintre ei ştiu prin ce-am trecut.
Prin ce încă trec.
Dar ei nu înţeleg. Nu chiar.
De-asta mă bucură atât de mult întâlnirile astea.
Voi toţi.
Poate nu sunteţi familia mea,
dar sunteţi la fel de importanţi pentru mine.
Mulţumesc.
N-am nimic de împărtăşit în seara asta. Mulţumesc.
Să începem prin a ridica mâinile.
Numele meu e George.
- Şi sunt un dependent. - Salut, George.